



|  |
| --- |
| **Opis projektu** |

|  |  |
| --- | --- |
| **Názov projektu:** | **Vybrané aktívne opatrenia na trhu práce v rámci SR bez BSK - 5** |
| **Žiadateľ:** | **Ústredie práce, sociálnych vecí a rodiny** |
| **Dĺžka realizácie aktivít projektu (od-do):** | **06/2014 – 12/2015** |



Programové obdobie 2007 – 2013

**Matica projektu**

|  |  |  |  |
| --- | --- | --- | --- |
| Celkový cieľ | Objektívne overiteľný ukazovateľ | Zdroje overenia |  |
| Podpora zamestnanosti, adaptability a znižovania nezamestnanosti UoZ a ZUoZ prostredníctvom realizácie vybraných AOTP. | Počet osôb cieľovej skupiny zapojených do podporených projektov– spolu: 35 681 | Priebežná monitorovacia správa.  Výstupy ITMS.  Záverečná monitorovacia správa po ukončení realizácie aktivít projektu |  |
| Špecifický cieľ resp. ciele | Objektívne overiteľné ukazovatele | Zdroje overenia | Predpoklady |
| Zvyšovanie zamestnateľnosti a zamestnanosti UoZ a ZUoZ.  Zvyšovanie zamestnanosti a podpora udržania občanov so ZP v zamestnaní.  Rozvoj miestnej a regionálnej zamestnanosti.  Podpora pracovnej mobility. | Počet úspešne vyškolených osôb: 12 000  Počet úspešne umiestnených UoZ– muži: 244  Počet úspešne umiestnených UoZ– ženy: 234  Počet udržaných pracovných miest, ktoré naplnili dohodnutú dobu: 172  Počet udržaných pracovných miest, ktoré naplnili dohodnutú dobu, obsadené mužmi: 88  Počet udržaných pracovných miest, ktoré naplnili dohodnutú dobu, obsadené ženami: 84 | Následné monitorovacie správy.  Správy z vykonanej kontroly. | Informovanie zamestnávateľov o možnostiach podpory tvorby a udržania pracovných miest, prostredníctvom predmetných AOTP.  Zlepšenie informovanosti UoZ a ZUoZ o možnostiach pri umiesťovaní sa na trhu práce. |

|  |  |  |  |
| --- | --- | --- | --- |
| Výsledky projektu | Objektívne overiteľné ukazovatele | Zdroje overenia | Predpoklady |
| Zlepšené začleňovanie UoZ, ZUoZ, ako aj občanov so ZP do pracovného procesu.  Podporená mobilita za prácou.  Podporená miestna a regionálna zamestnanosť.  Nadobudnuté praktické skúsenosti absolventmi škôl.  Obnovené, podporené a udržané pracovné návyky dlhodobo nezamestnaných občanov, ktorí sú poberateľmi dávky v hmotnej núdzi a príspevkov k dávke v hmotnej núdzi.  Podporený záujem obcí, právnických a fyzických osôb spolupracovať s úradmi na riešení miestnej nezamestnanosti.  Podporené vytváranie podmienok pre zamestnávanie občanov so ZP.  Zvýšené predpoklady UoZ, resp. ZUoZ na uplatnenie sa na trhu práce podporou ich rekvalifikácie. | Počet osôb cieľovej skupiny zapojených do podporených projektov - spolu: 35 681  Počet osôb cieľovej skupiny zapojených do podporených projektov – muži: 18 197  Počet osôb cieľovej skupiny zapojených do podporených projektov – ženy: 17 484  Počet osôb vyškolených v projekte: 12 000  Počet úspešne umiestnených UoZ: 1 910  Počet osôb cieľovej skupiny zapojených do podporených projektov vo veku 15 – 24: 3 600  Počet osôb cieľovej skupiny zapojených do podporených projektov – zdravotne postihnuté osoby: 4 640  Počet novovytvorených pracovných miest: 230  Počet novovytvorených pracovných miest obsadených mužmi: 117  Počet novovytvorených pracovných miest obsadených ženami: 113 | Priebežné monitorovacie správy.  Výstupy ITMS.  Správy z vykonanej kontroly.  Záverečná monitorovacia správa po ukončení realizácie aktivít projektu | Splnenie podmienok stanovených zákonom o službách zamestnanosti pri podpore tvorby a udržania pracovných miest a pri podpore zamestnávania UoZ a ZUoZ.  Záujem cieľovej skupiny o jednotlivé príspevky AOTP realizované prostredníctvom národného projektu. |

|  |  |  |  |
| --- | --- | --- | --- |
| Aktivity | Prostriedky | Náklady | Predpoklady |
| Aktivita 1:  Poskytovanie príspevkov na vybrané AOTP  Aktivita 2:  Poskytovanie príspevkov na rekvalifikáciu  Podporné aktivity:  Riadenie projektu  Publicita a informovanosť | Celkové výdavky projektu vo výške: **50 000 000,00EUR**  642032 - Transfery na aktívne opatrenia trhu práce vo výške:  **48 899 755,50 EUR**  910 - Paušálne nepriame výdavky vo výške:  **1 100 244,50 EUR** | Náklady projektu na aktivitu 1:  **41 899 755,50 EUR**  Náklady projektu na aktivitu 2:  **7 000 000,00 EUR**  Paušálne nepriame výdavky:  **1 100 244,50 EUR** | Fungujúca spolupráca a komunikácia medzi žiadateľom a úradmi, úradmi a konečnými užívateľmi.  Využívanie získaného vzdelania, vedomostí, skúseností a technickej podpory zamestnancov žiadateľa a úradov.  Ochota UoZ a ZUoZ zamestnať sa. |
|  |  |  | Celkový predpoklad |
|  |  |  | Celospoločenský záujem riešiť problematiku podpory zamestnanosti adaptability a znižovania nezamestnanosti UoZ a ZUoZ.  Finančné prostriedky alokované na projekt a zabezpečené plynulé finančné toky.  Legislatívne prostredie umožňujúce realizáciu predmetných AOTP. |

**Zoznam použitých skratiek**

AOTP – aktívne opatrenia na trhu práce

APTP – aktívna politika trhu práce

CCP – celková cena práce

ESF – Európsky sociálny fond

EÚ – Európska únia

CHP – chránené pracovisko

CHD – chránená dielňa

MPSVR SR – Ministerstvo práce, sociálnych vecí a rodiny Slovenskej republiky

NFP – nenávratný finančný príspevok

OČR - ošetrovanie člena rodiny

OPS – odborné poradenské služby

PN – práceneschopnosť

RO – riadiaci orgán

úrad/úrady – úrad/úrady práce, sociálnych vecí a rodiny

ústredie – Ústredie práce, sociálnych vecí a rodiny

zákon o službách zamestnanosti - zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov

SZČ – samostatná zárobková činnosť

SZČO –samostatne zárobkovo činná osoba

UoZ – uchádzač o zamestnanie

ZUoZ – znevýhodnený uchádzač o zamestnanie

ZP – zdravotné postihnutie

**Východiskový a očakávaný stav**

VÝCHODISKOVÁ SITUÁCIA

Situácia na trhu práce v   SR je v súčasnosti charakterizovaná vysokou mierou nezamestnanosti a vysokým podielom ZUoZ. Podľa štatistických zisťovaní ústredia bola v júni 2014 miera evidovanej nezamestnanosti 12,78 %, čo v porovnaní s júnom 2013 (14,25 %) znamená mierny pokles o 1,47 p. b. Najvyššia miera nezamestnanosti v SR k 30.06.2014 bola evidovaná v okrese Rimavská Sobota – 32,27 %.

Naďalej pretrvávajú výrazné regionálne rozdiely, pričom najnižšia miera nezamestnanosti v júni 2014 bola v rámci Trnavského kraja 8,52 % (okres Galanta – 6,16 %) a najvyššia miera nezamestnanosti v Prešovskom kraji 17,98 %, pričom najvyššia miera nezamestnanosti bola evidovaná v okrese Svidník – 21,84 %.

Stav UoZ v júni 2013 dosiahol počet 415 402 osôb. V júni 2014 klesol na 385 176 osôb, čo predstavuje pokles o 30 226 osôb.

V rámci jednotlivých samosprávnych krajov sú výrazné regionálne rozdiely ekonomického potenciálu, ktoré majú za následok diferencovanú mieru nezamestnanosti a nedostatok pracovných príležitostí. Nedostatok pracovných príležitostí ovplyvňuje možnosť získania pracovných skúseností potrebných pre uplatnenie sa na trhu práce. Zmiernenie nepriaznivého vývoja v nezamestnanosti napomáhajú riešiť AOTP, zamerané na podporu zamestnanosti, na podporu pri začleňovaní UoZ a ZUoZ do pracovného procesu.

|  |  |  |  |  |  |
| --- | --- | --- | --- | --- | --- |
| **Rok** | **UoZ** | **Dlhodobo nezamestnaní** | **Absolventi škôl** | **Občania starší ako 50 rokov** | **OZP** |
| December 2013 | 398 876 | 213 880 | 28 702 | 95 876 | 12 223 |
| December 2012 | 425 858 | 233 617 | 31 018 | 96 661 | 9 044 |
| December 2011 | 399 800 | 188 566 | 30 798 | 90 390 | 12 755 |
| December 2010 | 381 209 | 184 694 | 31 013 | 83 731 | 11 218 |

|  |  |  |
| --- | --- | --- |
| **Rok** | **Miera evidovanej nezamestnanosti (stav ku koncu roka)** | **Medziročný rozdiel** |
| **2013** | 13,50 % | pokles o 0,94 p.b. |
| **2012** | 14,44 % | nárast o  1,28 p.b. |
| **2011** | 13,16 % | nárast o 0,68 p.b. |
| **2010** | 12,48% | nárast o 1,40 p.b. |
| **2009** | 11,44 % | nárast o 3,79 p.b. |
| **2008** | 7,65 % | pokles o 0,78 p.b. |

# K zmierneniu vývoja v nezamestnanosti dochádza zvýšením motivácie zamestnávateľov na vytváranie nových a udržanie existujúcich pracovných miest, podporou rozvoja miestnej a regionálnej zamestnanosti, podporou mobility za prácou, získavaním pracovných skúseností a odborných zručností absolventov škôl v konkrétnom pracovnom prostredí prostredníctvom absolventskej praxe, udržiavaním pracovných návykov dlhodobo nezamestnaných občanov, ktorí sú poberateľmi dávok v hmotnej núdzi a príspevkov k dávke v hmotnej núdzi prostredníctvom vykonávania aktivačnej činnosti a podporou zamestnávania a udržania v zamestnaní občanov so ZP.

# Narastá nezamestnanosť ZUoZ (podľa § 8 ods.1 zákona o službách zamestnanosti). Do tejto skupiny patria najmä dlhodobo nezamestnaní UoZ, mladí ľudia – absolventi škôl, UoZ so ZP, starší občania a osamelí rodičia s nezaopatrenými deťmi. V rámci štruktúry UoZ pretrváva viac ako 50 %-tný podiel dlhodobo nezamestnaných. Tento vývoj je spôsobený predovšetkým tým, že skupina dlhodobo nezamestnaných je vo veľkej miere tvorená nízko kvalifikovanými nezamestnanými, často s malými alebo žiadnymi pracovnými skúsenosťami, preto je najťažšie uplatniteľná na trhu práce. Pri zvýšenom dopyte po pracovnej sile na trhu práce dochádza k obsadzovaniu novovytvorených pracovných miest v prvom rade kvalifikovanejšou a skúsenejšou pracovnou silou s vybudovanými pracovnými návykmi.

Mladí ľudia patria medzi znevýhodnené skupiny obyvateľstva, ohrozené rizikom chudoby a sociálnym vylúčením práve v dôsledku ich nezamestnanosti. Posilnenie postavenia absolventov škôl a vytvorenie priaznivých podmienok, aby mohli rozvíjať svoje schopnosti a pracovať, je z hľadiska zdravého hospodárskeho a sociálneho rozvoja štátu nevyhnutné. Je veľmi dôležité, aby sa každému mladému jednotlivcovi poskytla možnosť využiť svoj potenciál a prispieť tak k sociálnej súdržnosti a trvalo udržateľnému rozvoju spoločnosti. Nezamestnanosť mladých často vyúsťuje do dlhodobej nezamestnanosti, či pasivity.

Občania so ZP tvoria špecifickú skupinu UoZ, ktorá potrebuje určitú pomoc pri začleňovaní na trhu práce. Znevýhodnenie vyplývajúce zo ZP, obmedzuje prístup takéhoto občana k rôznym pracovným príležitostiam. Projekt v súlade so zákonom o službách zamestnanosti bude zameraný aj na občanov so ZP, ktorí sú zamestnaní alebo vykonávajú SZČ.

Dlhodobá nezamestnanosť sa stáva zložitým sociálnym a ekonomickým problémom. Čím dlhšie sú ľudia nezamestnaní, tým majú menšiu nádej na opätovné zaradenie sa do pracovného procesu. Zároveň spôsobuje zmeny v štruktúre osobnosti. Dochádza k psychologickým premenám jedinca: zmena vo vnímaní času (rozbitie časovej štruktúry dňa – zmazanie rozdielov medzi prácou a voľným časom), emocionálna labilita, zníženie až strata sebadôvery, pocity úzkosti a bezmocnosti v extréme končiace samovraždami a iné.

**Cieľová skupina**

Charakteristika cieľovej skupiny podľa zákona o službách zamestnanosti:

**Uchádzač o zamestnanie podľa § 6zákona o službách zamestnanosti**

(1) UoZ na účely tohto zákona je občan, ktorý môže pracovať, chce pracovať, hľadá si zamestnanie a je vedený v evidencii UoZ úradu a ktorý

1. nie je zamestnanec, ak v odseku 2 písm. a) nie je ustanovené inak,
2. nie je v pracovnoprávnom vzťahu na základe dohody o práci vykonávanej mimo pracovného pomeru alebo nevykonáva zárobkovú činnosť na základe právneho vzťahu podľa osobitného predpisu(napríklad Obchodný zákonník, Občiansky zákonník) ak v odseku 2 nie je ustanovené inak,
3. neprevádzkuje alebo nevykonáva samostatnú zárobkovú činnosť,
4. nevykonáva zárobkovú činnosť v členskom štáte Európskej únie alebo v cudzine.

(2) UoZ môže

1. vykonávať zárobkovú činnosť na základe pracovnoprávneho vzťahu alebo právneho vzťahu podľa osobitného predpisu, (napríklad Obchodný zákonník, Občiansky zákonník), ak mzda alebo odmena za vykonávanie týchto činností nepresiahne 75 % zo sumy životného minima pre jednu plnoletú fyzickú osobu podľa osobitného predpisu(**Zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov**) platnej k prvému dňu kalendárneho mesiaca, za ktorý sa preukazuje výška mzdy alebo odmeny, alebo
2. poskytovať údaje pre štatistiku rodinných účtov, ktorú vykonáva Štatistický úrad Slovenskej republiky, na základe dohody o práci vykonávanej mimo pracovného pomeru.

(3) Zamestnanie na účely tohto zákona je vykonávanie zárobkovej činnosti zamestnancom.

**Znevýhodnený uchádzač o zamestnanie podľa § 8 zákona o službách zamestnanosti**

**(1)** Znevýhodnený **UoZ na účely tohto zákona je UoZ, ktorý je:**

1. občan mladší ako 26 rokov veku, ktorý ukončil príslušným stupňom vzdelania sústavnú prípravu na povolanie v dennej forme štúdia pred menej ako dvomi rokmi a pred zaradením do evidencie UoZ nemal pravidelne platené zamestnanie (ďalej len „absolvent školy“),
2. občan starší ako 50 rokov veku,
3. občan vedený v evidencii UoZ najmenej 12 po sebe nasledujúcich mesiacov (ďalej len „dlhodobo nezamestnaný občan“),
4. občan, ktorý dosiahol vzdelanie nižšie ako stredné odborné vzdelanie podľa osobitného predpisu(**§ 16 ods. 4 písm. b) zákona č. 245/2008 Z. z.** o výchove a vzdelávaní (školský zákon) a o zmene a doplnení niektorých zákonov),
5. občan, ktorý najmenej 12 po sebe nasledujúcich kalendárnych mesiacov pred zaradením do evidencie UoZ nemal pravidelne platené zamestnanie,
6. štátny príslušník tretej krajiny, ktorému bol udelený azyl alebo ktorému bola poskytnutá doplnková ochrana,
7. občan, ktorý žije ako osamelá dospelá osoba s jednou alebo viacerými osobami odkázanými na jeho starostlivosť alebo starajúca sa aspoň o jedno dieťa pred skončením povinnej školskej dochádzky,
8. občan so ZP.

**(2)** Pravidelne **platené zamestnanie na účely tohto zákona je zamestnanie, ktoré trvalo najmenej šesť po sebe nasledujúcich mesiacov.**

**Zamestnávateľ podľa § 3 zákona o službách zamestnanosti**

(1) Zamestnávateľ na účely tohto zákona je právnická osoba, ktorá má sídlo alebo sídlo svojej organizačnej jednotky na území Slovenskej republiky alebo fyzická osoba, ktorá má na území Slovenskej republiky trvalý pobyt a ktorá zamestnáva fyzickú osobu v pracovnom pomere alebo v obdobnom pracovnom vzťahu.

(2) Za zamestnávateľa na účely tohto zákona sa považuje aj

1. organizačná zložka zahraničnej právnickej osoby alebo zahraničnej fyzickej osoby s pracovnoprávnou subjektivitou, ktorá je oprávnená podnikať na území Slovenskej republiky podľa Obchodného zákonníka a
2. právnická osoba alebo fyzická osoba, ktorá vykonáva činnosti podľa tohto zákona, najmä sprostredkovanie zamestnania za úhradu, dočasné zamestnávanie, podporované zamestnávanie, poskytovanie odborných poradenských služieb, vykonávanie vzdelávania a prípravy pre trh práce pre UoZ,  pre záujemcov o zamestnanie a pre zamestnancov na území Slovenskej republiky,
3. právnická osoba alebo fyzická osoba, ktorá nie je zamestnávateľom a ktorá chce prijať fyzickú osobu do pracovného pomeru alebo do obdobného pracovného vzťahu a z toho dôvodu požiada úrad o poskytnutie informačných a poradenských služieb pri výbere zamestnanca podľa § 42 alebo o poskytnutie príspevku podľa § 50 alebo § 56,
4. právnická alebo fyzická osoba, ktorá nie je zamestnávateľom a ktorá má záujem prijať do zamestnania štátneho príslušníka tretej krajiny.

**Zamestnanec podľa § 4 zákona o službách zamestnanosti**

(1) Zamestnanec na účely tohto zákona je fyzická osoba v pracovnom pomere podľa Zákonníka práce alebo v obdobnom pracovnom vzťahu,

(2) Za zamestnanca na účely tohto zákona sa nepovažujú zamestnanci cirkví a náboženských spoločností, ktorí vykonávajú duchovenskú činnosť.

**Občan so zdravotným postihnutím podľa § 9 zákona o službách zamestnanosti**

(1) Občan so ZP na účely tohto zákona je občan uznaný za invalidného podľa osobitného predpisu (§ 71 zákona č. 461/2003 Z. z. o sociálnom poistení v znení zákona č. 310/2006 Z. z., zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov).

(2) Občan so ZP preukazuje invaliditu a percentuálnu mieru poklesu jeho schopnosti vykonávať zárobkovú činnosť z dôvodu telesnej poruchy, duševnej poruchy alebo poruchy správania rozhodnutím alebo oznámením Sociálnej poisťovne alebo posudkom útvaru sociálneho zabezpečenia podľa osobitného predpisu (Zákon č. 328/2002 Z. z. v znení neskorších predpisov).

**Samostatne zárobkovo činná osoba, ktorá je občanom so zdravotným postihnutím**

je občan so ZP podľa § 9 zákona o službách zamestnanosti, ktorý je samostatne zárobkovo činnou osobou podľa § 5 zákona o službách zamestnanosti.

**Samostatne zárobkovo činná osoba podľa § 5 zákona o službách zamestnanosti**

(1) SZČO na účely tohto zákona je fyzická osoba, ktorá

1. je spoločníkom verejnej obchodnej spoločnosti, komanditnej spoločnosti alebo spoločnosti s ručením obmedzeným, konateľom alebo členom dozornej rady spoločnosti s ručením obmedzeným alebo členom predstavenstva alebo dozornej rady akciovej spoločnosti podľa osobitného predpisu (Obchodný zákonník),, ak nie je zamestnanec,
2. prevádzkuje živnosť podľa osobitného predpisu (Zákon č. 455/1991 Zb. o živnostenskom podnikaní (živnostenský zákon) v znení neskorších predpisov),
3. vykonáva činnosť podľa osobitných predpisov,
4. vykonáva poľnohospodársku výrobu vrátane hospodárenia v lesoch a na vodných plochách podľa osobitného predpisu (§ 12a až 12e zákona č. 105/1990 Zb. o súkromnom podnikaní občanov v znení neskorších predpisov),,
5. vykonáva činnosť agentúry dočasného zamestnávania podľa § 29,
6. vykonáva činnosť agentúry podporovaného zamestnávania podľa § 58.

(2) SZČ na účely tohto zákona je činnosť, ktorú vykonáva alebo prevádzkuje SZČO podľa odseku 1.

**Potreby cieľovej skupiny:**

Cieľovú skupinu tvoria UoZ a ZUoZ, ktorých definuje zákon o službách zamestnanosti. Súčasnú situáciu na trhu práce charakterizuje vysoká miera nezamestnanosti. Cieľom AOTP je stimulácia tých skupín UoZ a ZUoZ, ktorých uplatnenie na trhu práce bez intervencií je sťažené. V regiónoch prevláda výrazný nepomer medzi ponukou a dopytom po pracovnej sile, občania často nenachádzajú priestor pre získanie pracovného miesta.

Skupina dlhodobo nezamestnaných je vo veľkej miere tvorená nízkokvalifikovanými nezamestnanými, často s malými alebo žiadnymi pracovnými skúsenosťami, preto je ťažšie uplatniteľná na trhu práce. ZUoZ, ktorí sú dlhodobo bez práce, často strácajú motiváciu hľadať si pracovné miesto a pod vplyvom tejto skutočnosti mnohokrát strácajú pracovné návyky a zručnosti, ktoré sú pre uplatnenie sa na trhu práce nevyhnutné. Pre týchto UoZ sú určené príspevky, vďaka ktorým opäť nadobudnú a obnovia svoje pracovné zručnosti a návyky. Pre mnohých je to krok vpred po dlhej dobe bez zamestnania. Čím dlhšie sú totiž ľudia nezamestnaní, tým majú menšiu nádej na opätovné zaradenie sa do pracovného procesu.

Občania so ZP predstavujú špecifickú skupinu znevýhodnených občanov, ktorí sú často odkázaní na pomoc a podporu okolia. Znevýhodnenie vyplývajúce zo  ZP obmedzuje prístup takéhoto občana k rôznym pracovným príležitostiam. Aj z tohto dôvodu sa títo občania ťažšie uplatňujú na trhu práce. Práve táto skutočnosť je jedným z dôvodov, prečo prichádza k podpore občanov so ZP a zamestnávateľov formou príspevkov, ktoré umožňujú vytvoriť podmienky pre uplatnenie tejto cieľovej skupiny.

V dôsledku neustále silnejúceho tlaku na flexibilitu a adaptabilitu subjektov trhu práce sa práve vzdelávanie nezamestnaných ako súčasť celoživotného vzdelávania javí ako kľúčový mechanizmus zmierňovania stále výraznejšej marginalizácie a vylúčenia z trhu práce stále väčšej skupiny UoZ, resp. ZUoZ. Dôležitý je predovšetkým rozvoj odborných a všeobecných zručností a znalostí, prehlbovanie si kvalifikácie pre úspešné vykonávanie práce podľa požiadaviek zamestnávateľa a udržiavanie si svojej konkurencieschopnosti na trhu práce. Rovnako je v neustále meniacich sa podmienkach na trhu práce potrebná schopnosť pružne reagovať na zmeny na trhu práce u všetkých zúčastnených subjektov: pracovnej sily, zamestnávateľov, vzdelávacích inštitúcií v rámci formálneho a neformálneho vzdelávania, (t.j. škôl a inštitúcií ďalšieho vzdelávania) a subjektov služieb zamestnanosti. Zo strany pracovnej sily ide predovšetkým o motiváciu vzdelávať sa a rozvíjať svoje znalosti a zručnosti a o ochotu zmeniť pôvodnú kvalifikáciu nadobudnutú počas prípravy na povolanie v školskom systéme, t.j. o ochotu „rekvalifikovať sa“, ak si to situácia na trhu práce vyžaduje.

Jedným z kľúčových aspektov aktivity č. 2 je zabezpečenie veľmi rýchleho a flexibilného prístupu UoZ resp. ZUoZ k rekvalifikácii s cieľom uspokojiť regionálne potreby dopytu po kvalifikovanej pracovnej sile.

Podľa štatistických údajov ústredia, sa  v evidencii úradov sa k 30.06.2014 nachádzalo 18 596 UoZ s neukončeným základným vzdelaním, 91 206 UoZ so základným vzdelaním a 8 199 UoZ s nižším stredným odborným vzdelaním.

OČAKÁVANÁ SITUÁCIA PO SKONČENÍ REALIZÁCIE PROJEKTU

Realizácia národného projektu prispeje najmä k:

* zlepšeniu začleňovania UoZ a ZUoZ, ako aj občanov so ZP do pracovného procesu,
* podpore mobility za prácou,
* podpore miestnej a regionálnej zamestnanosti,
* nadobudnutiu praktických skúseností absolventov škôl,
* obnove, podpore a udržaniu pracovných návykov dlhodobo nezamestnaných občanov, ktorí sú poberateľmi dávky v hmotnej núdzi a príspevkov k dávke v hmotnej núdzi,
* podpore záujmu obcí, právnických a fyzických osôb spolupracovať s úradmi na riešení miestnej nezamestnanosti,
* podpore vytváranie podmienok pre zamestnávanie občanov so ZP,
* zvýšeniu predpokladov UoZ, resp. ZUoZ na uplatnenie sa na trhu práce podporou ich rekvalifikácie (v zmysle projektu).

Realizácia projektu podporí zvyšovanie zamestnateľnosti cieľovej skupiny pružnou reakciou vzdelávania UoZ a ZUoZ na potreby zamestnávateľskej sféry a tiež podporí zlepšenie predpokladov integrovať nezamestnaných do pracovného procesu. Projekt napomôže prispôsobiť zručnosti pracovnej sily potrebám trhu práce, poskytne širšiu možnosť vzdelávať sa rôznym kategóriám nezamestnaných občanov, zlepší ich prístup ku kvalitnejším pracovným miestam, prispeje k prekonávaniu sociálno-ekonomického znevýhodnenia spôsobeného nezamestnanosťou.

Do projektu bude celkovo zapojených 35 341 osôb z cieľovej skupiny, z toho 18 024 mužov a  
17 317 žien.

Nakoľko projekt obsahuje veľa nástrojov APTP a rôznorodú cieľovú skupinu, pre úplnosť dopĺňame spresnenie merateľných ukazovateľov:

* počet osôb cieľovej skupiny zapojených do podporených projektov – merateľný ukazovateľ bude zahŕňať všetky AOTP t. j. §§ 43, 44,46, 48, 48a, 50j, 51, 52, 52a, 53, 53a, 54, 56, 59, 60 zákona o službách zamestnanosti,
* počet úspešne umiestnených UoZ bude zahŕňať AOTP realizované podľa §§ 50j a 56zákona o službách zamestnanosti,
* počet osôb vyškolených v projekte bude zahŕňať AOTP realizované podľa §§ 43, 44, 46, 48, 48a, 54 zákona o službách zamestnanosti,
* počet novovytvorených pracovných miest bude zahŕňať AOTP realizované podľa § 56 zákona o službách zamestnanosti,
* počet osôb cieľovej skupiny zapojených do podporených projektov –zdravotne postihnuté osoby bude zahŕňať AOTP realizované podľa §§ 56, 60,
* počet osôb cieľovej skupiny zapojených do podporených projektov vo veku 15-24 – v danom ukazovateli je zahrnuté AOTP realizované podľa § 51 zákona o službách zamestnanosti,
* v dopadových ukazovateľoch:
* počet úspešne vyškolených osôb – bude zahŕňať AOTP realizované podľa §§ 43, 44, 46, 48, 48a, 54 zákona o službách zamestnanosti,
* počet úspešne umiestnených UoZ – muži - bude zahŕňať AOTP realizované podľa §§ 50j a 56 zákona o službách zamestnanosti,
* počet úspešne umiestnených UoZ – ženy - bude zahŕňať AOTP realizované podľa §§ 50j a 56 zákona o službách zamestnanosti,
* počet udržaných pracovných miest, ktoré naplnili dohodnutú dobu AOTP realizované podľa § 56 zákona o službách zamestnanosti,
* počet udržaných pracovných miest, ktoré naplnili dohodnutú dobu, obsadené mužmi -AOTP realizované podľa § 56 zákona o službách zamestnanosti,
* počet udržaných pracovných miest, ktoré naplnili dohodnutú dobu, obsadené ženami - AOTP realizované podľa § 56 zákona o službách zamestnanosti.

|  |  |  |  |  |  |  |
| --- | --- | --- | --- | --- | --- | --- |
| **12.Hodnoty merateľných ukazovateľov** | | | | | | |
| Typ | Názov | Merná jednotka | Východisková hodnota | Rok | Plánovaná hodnota | Rok |
| **Výsledok** | Počet osôb cieľovej skupiny zapojených do podporených projektov – spolu | počet | 0 | 2014 | 35 681 | 2015 |
| Počet osôb cieľovej skupiny zapojených do podporených projektov –muži | počet | 0 | 2014 | 18 197 | 2015 |
| Počet osôb cieľovej skupiny zapojených do podporených projektov –ženy | počet | 0 | 2014 | 17 484 | 2015 |
| Počet osôb vyškolených v projekte | počet | 0 | 2014 | 12 000 | 2015 |
| Počet úspešne umiestnených UoZ | počet | 0 | 2014 | 1 910 | 2015 |
| Počet osôb cieľovej skupiny zapojených do podporených projektov vo veku 15-24 | počet | 0 | 2014 | 3 600 | 2015 |
| Počet osôb cieľovej skupiny zapojených do podporených projektov - zdravotne postihnuté osoby | počet | 0 | 2014 | 4 640 | 2015 |
| Počet novovytvorených pracovných miest | počet | 0 | 2014 | 230 | 2015 |
| Počet novovytvorených pracovných miest obsadených mužmi | počet | 0 | 2014 | 117 | 2015 |
| Počet novovytvorených pracovných miest obsadených ženami | počet | 0 | 2014 | 113 | 2015 |
| **Dopad** | Počet úspešne vyškolených osôb | počet | 12 000 | 2015 | 12 000 | 2018 |
| Počet úspešne umiestnených UoZ - muži | počet | 974 | 2015 | 244 | 2018 |
| Počet úspešne umiestnených UoZ – ženy | počet | 936 | 2015 | 234 | 2018 |
| Počet udržaných pracovných miest, ktoré naplnili dohodnutú dobu | počet | 230 | 2015 | 172 | 2018 |
| Počet udržaných pracovných miest, ktoré naplnili dohodnutú dobu, obsadených mužmi | počet | 117 | 2015 | 88 | 2018 |
| Počet udržaných pracovných miest, ktoré naplnili dohodnutú dobu, obsadených ženami | počet | 113 | 2015 | 84 | 2018 |

Hodnoty sú stanovené na základe štatistických údajov a získaných skúseností z predchádzajúcich období z realizácie národných projektov s rovnakým zameraním. Zdrojmi pri stanovaní hodnôt merateľných ukazovateľov sú vyhodnotenia AOTP za rok 2013 a predchádzajúce roky, monitorovacie správy národných projektov s rovnakým zameraním. Hodnota merateľného ukazovateľa „Počet osôb cieľovej skupiny zapojených do podporených projektov – ženy“ je stanovený na úrovni cca 49 %,nakoľko vychádzame z doterajších skúseností s realizáciou rovnakých národných projektov.

**Spôsob realizácie projektu**

**Štruktúra projektu**

|  |  |  |  |  |  |
| --- | --- | --- | --- | --- | --- |
| Hlavné aktivity a podaktivity projektu | Začiatok hlavnej aktivity / podaktivity | Koniec hlavnej aktivity / podaktivity | Merateľný ukazovateľ výsledku | Merná jednotka | Počet jednotiek |
| Aktivita 1:  Poskytovanie príspevkov na vybrané AOTP | 06/2014 | 12/2015 | Počet osôb cieľovej skupiny zapojených do podporených projektov – spolu | počet | 24 681 |
|  |  |  | Počet osôb cieľovej skupiny zapojených do podporených projektov – muži | počet | 12 587 |
|  |  |  | Počet osôb cieľovej skupiny zapojených do podporených projektov – ženy | počet | 12 094 |
|  |  |  | Počet osôb vyškolených v projekte | počet | 1 000 |
|  |  |  | Počet úspešne umiestnených UoZ | počet | 1 910 |
|  |  |  | Počet osôb cieľovej skupiny zapojených do podporených projektov vo veku 15-24 | počet | 3 600 |
|  |  |  | Počet osôb cieľovej skupiny zapojených do podporených projektov – zdravotne postihnuté osoby | počet | 4 640 |
|  |  |  | Počet novovytvorených pracovných miest | počet | 230 |
|  |  |  | Počet novovytvorených pracovných miest obsadených mužmi | počet | 117 |
|  |  |  | Počet novovytvorených pracovných miest obsadených ženami | počet | 113 |
| Aktivita 2:  Poskytovanie príspevkov na rekvalifikáciu | 10/2014 | 12/2015 | Počet osôb cieľovej skupiny zapojených do podporených projektov – spolu  Počet osôb cieľovej skupiny zapojených do podporených projektov – muži | Počet  počet | 11 000  5 610 |
|  |  |  | Počet osôb cieľovej skupiny zapojených do podporených projektov – ženy | počet | 5 390 |
|  |  |  | Počet osôb vyškolených v projekte | počet | 11 000 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Časový plán - Realizácia NP* | Jún 2014 | Júl 2014 | August 2014 | September 2014 | Október 2014 | November 2014 | December 2014 | Január 2015 | Február 2015 | Marec 2015 | Apríl 2015 | Máj 2015 | Jún 2015 | Júl 2015 | August 2015 | September 2015 | Október 2015 | November 2015 | December 2015 |
| Aktivita č. 1 |  |  |  |  |  |  |  |  |  |  |  |  |  |  |  |  |  |  |  |
| Aktivita č. 2 |  |  |  |  |  |  |  |  |  |  |  |  |  |  |  |  |  |  |  |
| Riadenie |  |  |  |  |  |  |  |  |  |  |  |  |  |  |  |  |  |  |  |
| Publicita a informovanosť |  |  |  |  |  |  |  |  |  |  |  |  |  |  |  |  |  |  |  |

**Podrobný popis hlavných aktivít**

Projekt realizuje ústredie a 43 úradov v rámci západného, stredného a východného Slovenska.

Ústredie zabezpečuje najmä tieto činnosti v rámci realizácie NP:

* riadenie projektu tak, aby bolo v  súlade so zmluvou o poskytnutí NFP na realizáciu národného projektu medzi RO a ústredím, ako aj v súlade so zákonom o službách zamestnanosti a  príslušnými právnymi predpismi SR a EÚ,
* metodické usmerňovanie úradov, verejné obstarávanie na podporné aktivity, nákup tovaru a služieb od vybraných dodávateľov v rámci verejného obstarávania,
* publicitu a informovanosť o projekte v súlade s Manuálom RO pre informovanie a publicitu.

Úrady zabezpečujú najmä realizáciu predmetných AOTP, t.j. prijímanie a kontrolu žiadostí o poskytnutie príspevku od právnických osôb, fyzických osôb, zamestnávateľov a UoZ a ZUoZ; vypracovávanie a uzatváranie dohôd o poskytnutí príspevku, uzatváraných medzi úradom a  žiadateľom o príspevok, UoZ a ZUoZ, resp. oznámení o poskytnutí príspevku; predkladanie žiadostí o príspevky, na ktoré nie je právny nárok; rokovanie výborov pre otázky zamestnanosti úradov; vykonávanie kontroly v rozsahu pôsobnosti vymedzenej osobitnými právnymi predpismi; vyplácanie príspevkov vo svojej územnej pôsobnosti a evidovanie všetkých informácii a procesov v informačnom systéme služieb zamestnanosti. Informácie o možnostiach a formách zapojenia sa do realizácie NP budú zverejňované aj v prístupnej forme v intenciách výnosu Ministerstva financií Slovenskej republiky o štandardoch pre informačné systémy verejnej správy. Úrady budú poskytovať príspevky v súlade s platným znením zákona o službách zamestnanosti. V rámci riadenia projektu môžu úrady zabezpečovať aj nákup tovaru a služieb od vybraných dodávateľov v rámci verejného obstarávania zabezpečovaného ústredím.

AOTP realizuje úrad spolu s konečnými užívateľmi. Konečný užívateľ je orgán, organizácia, právnická osoba, fyzická osoba alebo administratívna jednotka, ktorej prijímateľ realizujúci národný projekt, poskytuje finančné prostriedky EÚ a štátneho rozpočtu na spolufinancovanie na základe podmienok určených zmluvou o poskytnutí NFP.

**Aktivita 1: Poskytovanie príspevkov na vybrané AOTP**

**Termín realizácie:** 06/2014 - 12/2015

**Cieľ aktivity:**

Podpora zamestnanosti, adaptability a znižovania nezamestnanosti UoZ a ZUoZ prostredníctvom realizácie vybraných AOTP.

**Podrobný opis aktivity:**

AOTP realizované podľa §§ **52, 53, 53a, 59 a 60** zákona o službách zamestnanosti majú obligatórny charakter a po splnení podmienok stanovených zákonom o službách zamestnanosti **je na poskytnutie príspevku právny nárok.**

AOTP realizované podľa §§ **43, 46, 50j, 51, 52a a 56** zákona o službách zamestnanosti majú fakultatívny charakter apo splnení podmienok stanovených zákonom o službách zamestnanosti úrad **môže** poskytnúť príspevok. **Na poskytnutie tohto príspevku nie je právny nárok.**

Príspevky AOTP, pri ktorých je prijímateľom podnikateľský subjekt, budú poskytované v súlade s príslušnými platnými **schémami štátnej pomoci**:

1. Schéma štátnej pomoci na podporu zamestnanosti „Schéma **ŠP - 3/2009**".
2. Schéma pomoci deminimis na podporu zamestnanosti „Schéma **DM -1/2007**".
3. Schéma pomoci *deminimis* na podporu zamestnanosti „Schéma **DM - 1/2014**“.
4. Schéma pomoci *deminimis* na podporu zamestnanosti „Schéma **DM - 16/2014**“.

* **Odborné poradenské služby podľa § 43 zákona o službách zamestnanosti**

Cieľom je poskytovanie OPS pre vybrané skupiny UoZ v súlade so zákonom o službách zamestnanosti. OPS realizuje dodávateľ OPS, vybraný v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

OPS budú zamerané na ovplyvňovanie rozhodovania a správania sa UoZ, vytváranie súladu medzi osobnostnými predpokladmi UoZ a požiadavkami na vykonávanie určitého zamestnania, sociálnu a pracovnú adaptáciu UoZ:

1. zisťovaním osobnostných predpokladov, schopností UoZa zhodnotením jeho kompetencií,
2. vypracovaním individuálneho akčného plánu na podporu pracovného uplatnenia ZUoZ,
3. diagnostikovaním a rozpoznaním prekážok vstupu na trh práce,
4. vytvorením osobnostného profilu UoZ na určenie aktivít, opatrení a služieb potrebných na jeho začlenenie na trh práce.

OPS sú zamerané na zvyšovanie zamestnateľnosti UoZ, ktorí majú problémy pri uplatňovaní sa na trhu práce. OPS budú  realizované prostredníctvom aktivít predovšetkým dlhodobejšieho charakteru pre UoZ s pretrvávajúcimi problémami pri uplatnení sa na trhu práce a budú zamerané najmä na:

* analýzu a komplexné zhodnotenie celkového potenciálu z hľadiska uplatniteľnosti na trhu práce, identifikáciu bariér, stanovenie postupu a harmonogramu plnenia opatrení na zvýšenie možností uplatnenia sa na trhu práce,
* tvorbu individuálnych akčných plánov (anamnéza - kvalifikačné a osobnostné predpoklady, stanovenie postupu a harmonogramu plnenia opatrení na zvýšenie možností uplatnenia sa na trhu práce, kontrola plnenia stanoveného postupu, zhrnutie a odporúčania na ďalší postup),
* získanie praktických informácií v pracovnej, ekonomickej, sociálnej aj spoločenskej oblasti pre pracovné uplatnenie sa UoZ v štátoch EÚ, relevantných informácii o trhu práce štátov EÚ, relevantných zručností pre schopnosť úspešnej orientácie prostredníctvom internetu, zvýšenie právneho povedomia získaním informácií o pracovnom práve príslušného štátu s cieľom eliminácie rizík a informácie o podmienkach pre úspešné umiestnenie sa na trhu práce v príslušnej krajine,
* posilnenie právneho vedomia, orientáciu v pracovno-právnych vzťahoch, právne minimum (zákonník práce, zákony z oblasti pracovného práva, sociálne a zdravotné poistenie), reálnu profesijnú orientáciu a orientáciu na trhu práce, orientáciu v pracovno-právnych predpisoch, legislatívu práce, hygienu práce, pracovné podmienky, relevantné informácie o právach a povinnostiach, plnenie práv a povinností UoZ, trh práce a jeho zákonitosti, pracovno-právne vzťahy, zdroje informácii o voľných pracovných miestach, formy kontaktovania sa so zamestnávateľom, základy práva a psychológie,
* uplatnenie sa UoZ na trhu práce, zlepšenie postavenia a presadenie sa na trhu práce prostredníctvom relevantných informácii o trhu práce, relevantných zručností pre zvýšenie pravdepodobnosti uplatnenia na trhu práce, písanie žiadosti o prijatie do zamestnania, životopisu, motivačného listu, účinné metódy oslovovania zamestnávateľa, základy komunikácie,
* rozvoj kľúčových kvalifikácií, zručností a kompetencií v pracovnom procese, prehĺbenie sebapoznania, využívanie silných stránok a rozvoj osobnostného potenciálu, ako uspieť u zamestnávateľa cez osobný pohovor, výberové konanie, burzu práce, definovanie, poznanie, využitie a rozvoj kľúčových kvalifikácií a ďalších kompetencií potrebných pre uplatnenie sa na trhu práce,
* formy efektívnej komunikácie s potenciálnym zamestnávateľom, komunikáciu a komunikačné techniky pre úspešné uplatnenie na trhu práce, tréning so zameraním na efektívnu komunikáciu, s nácvikom praktického uchádzania sa o zamestnanie,
* rozvoj a tréning sociálnych a komunikačných zručností, zvládanie záťaže a stresu, zvládanie záťažových a konfliktných situácií a poskytovanie psychologického poradenstva, tréning so zameraním na osvojenie rôznych foriem komunikácie (osobná, telefonická, písomná, prostredníctvom internetu, v bežných aj krízových situáciách), tréning sociálnej inteligencie, asertívneho správania, úspešného zvládania záťažových a konfliktných situácií, psychickej záťaže a stresu, predchádzanie konfliktom, psychickú stabilizáciu formou psychologického poradenstva, tréningy psychohygieny,
* komunikáciu a komunikačné techniky pre úspešné uplatnenie na trhu práce, rozvoj prezentačných zručností pri hľadaní zamestnania na domácom aj zahraničnom trhu práce (EÚ), spoločenský protokol, marketing a analýza trhu práce – SR a EÚ, využívanie PC pri hľadaní zamestnania, komunikáciu s potenciálnym zamestnávateľom (formy, možnosti) s nácvikom praktického uchádzania sa o zamestnanie, sociálno-prezentačné zručnosti, prezentácia svojich kompetencií, odbúranie psychických bariér voči možnostiam cestovať za prácou, aktivácia na hľadanie práce v EÚ, prehĺbenie zručností pri hľadaní zamestnania v EÚ a úspešné uplatnenie sa na trhu práce v krajinách EÚ,
* podporu motivácie, aktivizácie, identifikáciu a zvládanie bariér, na zvládanie situácií v problémovom rozhodovaní sa, kreatívne zvládanie netradičných situácií, podporu sebaúcty, schopností sebaprezentácie a sebapresadenia,
* identifikáciu bariér uplatnenia sa trhu práce, sebareflexiu, posilnenie sebadôvery, aktivizáciu, relaxačné a rehabilitačné cvičenia, psychohygienu, sociálno - psychologický výcvik,
* na úspešnú sociálnu adaptáciu, integráciu a reintegráciu klienta na pracovný trh, sociálnu rehabilitáciu, s motiváciou pre prácu a úspešné uplatnenie sa na trhu práce a pracovnú sebarealizáciu pre znevýhodnených UoZ – integračné programy,

Aktivity pre UoZ budú realizované skupinovou aj individuálnou formou, v závislosti od konkrétnych potrieb a problémov UoZ pri uplatňovaní sa na trhu práce.

**Oprávnené výdavky:**

* kurzovné, ktoré úrad uhrádza dodávateľovi OPS, ktorý zabezpečuje OPS,
* výdavky na stravovanie, ubytovanie a cestovné z miesta trvalého pobytu alebo miesta prechodného pobytu do miesta poskytovania OPS a späť podľa zákona č. 283/2002 Z. z. o cestovných náhradách v znení neskorších predpisov, ktoré úrad uhrádza UoZ,
* príspevok na služby pre rodinu s deťmi UoZ, ktorí sa zúčastňujú na aktivitách v rámci OPS a ktorí sú rodičmi starajúcimi sa o dieťa pred začatím povinnej školskej dochádzky alebo osobami podľa osobitného predpisu, ktoré sa starajú o dieťa pred začatím povinnej školskej dochádzky, ktorý úrad uhrádza UoZ.
* **Vzdelávanie a príprava pre trh práce uchádzača o zamestnanie zabezpečené úradom podľa § 46 ods. 4 zákona o službách zamestnanosti**

V rámci aktivity budú realizované  AOTP podľa § 46 ods. 4 a súvisiacich ustanovení § 44, § 46, § 48 a 48a zákona o službách zamestnanosti. Vzdelávanie a príprava pre trh práce je teoretická alebo praktická príprava UoZ, ktorú si vyžaduje jeho uplatnenie na trhu práce a ktorá umožňuje získať nové odborné vedomosti, zručnosti a schopnosti na účel pracovného uplatnenia UoZ vo vhodnom zamestnaní. Pri určovaní obsahu a rozsahu vzdelávania a prípravy pre trh práce sa vychádza z doterajšej úrovne odborných vedomostí, zručnosti a schopnosti UoZ, tak aby boli účelne využité pri získavaní nových odborných vedomostí, zručností a schopností.

Vzdelávanie a príprava pre trh práce nie je zvýšenie stupňa vzdelania podľa osobitných predpisov a príprava na výkon špeciálnych odborných činností vyžadujúcich odbornú spôsobilosť podľa osobitného predpisu. Uvedené sa nevzťahuje na dokončenie vzdelania na základnej škole alebo na strednej škole UoZ na účely získania dokladu o ukončení vzdelania na základnej škole alebo na strednej škole v poslednom ročníku príslušnej školy na základe projektov a programov podľa § 46 ods. 3 zákona o službách zamestnanosti.

Vzdelávanie a prípravu pre trh práce zabezpečuje ústredie a úrad pre UoZ. Úrad môže zabezpečiť UoZ vzdelávanie a prípravu pre trh práce, ak to vyžaduje jeho uplatnenie na trhu práce na základe zhodnotenia jeho schopností, pracovných skúseností, odborných zručností, dosiahnutého stupňa vzdelania a zdravotnej spôsobilosti na prácu, najmä v prípade nedostatku odborných vedomostí a odborných zručností, potreby zmeny vedomostí a odborných zručností vzhľadom na dopyt na trhu práce a straty schopnosti vykonávať pracovnú činnosť v doterajšom zamestnaní. Vzdelávanie a prípravu pre trh práce realizuje dodávateľ služby vzdelávania a prípravy pre trh práce, vybraný v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Oprávnené výdavky:**

* kurzovné, ktoré úrad uhrádza dodávateľovi služby vzdelávania a prípravy pre trh práce, ktorý zabezpečuje vzdelávanie a prípravu pre trh práce UoZ (ide o úhradu príspevku na vzdelávanie a prípravu pre trh práce UoZ vo výške 100 % oprávnených výdavkov na vzdelávanie a prípravu pre trh práce UoZ),
* výdavky na stravovanie, ubytovanie a cestovné z miesta trvalého pobytu alebo miesta prechodného pobytu do miesta poskytovania vzdelávania a prípravy pre trh práce a späť podľa zákona č. 283/2002 Z. z. o cestovných náhradách v znení neskorších predpisov, ktoré úrad uhrádza UoZ,
* príspevok na služby pre rodinu s deťmi UoZ, ktorí sa zúčastňujú na vzdelávaní a príprave pre trh práce a ktorí sú rodičmi starajúcimi sa o dieťa pred začatím povinnej školskej dochádzky alebo osobami podľa osobitného predpisu, ktoré sa starajú o dieťa pred začatím povinnej školskej dochádzky, ktorý úrad uhrádza UoZ.
* **Vzdelávanie a príprava pre trh práce uchádzača o zamestnanie zabezpečené z vlastnej iniciatívy podľa § 46 ods. 7 zákona o službách zamestnanosti**

V rámci aktivity budú realizované  AOTP podľa § 46 ods. 7 a súvisiacich ustanovení § 44, § 46 a § 48 zákona o službách zamestnanosti. Vzdelávanie a príprava pre trh práce je teoretická alebo praktická príprava UoZ, ktorú si vyžaduje jeho uplatnenie na trhu práce a ktorá umožňuje získať nové odborné vedomosti, zručnosti a schopnosti na účel pracovného uplatnenia UoZ vo vhodnom zamestnaní. Pri určovaní obsahu a rozsahu vzdelávania a prípravy pre trh práce sa vychádza z doterajšej úrovne odborných vedomostí, zručnosti a schopnosti UoZ, tak aby boli účelne využité pri získavaní nových odborných vedomostí, zručností a schopností.

Vzdelávanie a príprava pre trh práce nie je zvýšenie stupňa vzdelania podľa osobitných predpisov a príprava na výkon špeciálnych odborných činností vyžadujúcich odbornú spôsobilosť podľa osobitného predpisu. Uvedené sa nevzťahuje na dokončenie vzdelania na základnej škole alebo na strednej škole UoZ na účely získania dokladu o ukončení vzdelania na základnej škole alebo na strednej škole v poslednom ročníku príslušnej školy na základe projektov a programov podľa § 46 ods. 3 zákona o službách zamestnanosti.

Cieľom je realizovať vzdelávanie a prípravu pre trh práce UoZ zabezpečené z vlastnej iniciatívy a poskytovať príspevok na vzdelávanie a prípravu pre trh práce zabezpečené z vlastnej iniciatívy UoZ na úhradu 100% oprávnených nákladov, maximálne do výšky 600,00 EUR v súlade so zákonom o službách zamestnanosti. Príspevok UoZ poskytuje úrad. UoZ je povinný predložiť úradu najskôr po uplynutí 30 kalendárnych dní a najneskôr do 90 kalendárnych dní po ukončení vzdelávania a prípravy pre trh práce pracovnú zmluvu uzatvorenú najmenej na 6 mesiacov alebo doklad o oprávnení prevádzkovať alebo vykonávať SZČ, ktoré vzniklo po absolvovaní vzdelávania a prípravy pre trh práce, doklad o absolvovaní vzdelávania a prípravy pre trh práce, ktoré súvisí s výkonom pracovnej činnosti vykonávanej v rámci pracovného pomeru alebo s prevádzkovaním alebo vykonávaním SZČ, ako aj doklad o úhrade nákladov na vzdelávanie a prípravu pre trh práce.

**Príspevok na podporu rozvoja miestnej a regionálnej zamestnanosti podľa §50j zákona o službách zamestnanosti**

Úrad **môže** poskytnúť príspevok zamestnávateľovi, ktorý na vytvorené pracovné miesto prijme do pracovného pomeru na určitú dobu ZUoZ, ktorým je občan starší ako 50 rokov veku a občan, ktorý dosiahol vzdelanie nižšie ako stredné odborné vzdelanie, vedený v evidencii UoZ najmenej 3 mesiace alebo občan vedený v evidencii UoZ najmenej 12 po sebe nasledujúcich mesiacov, ak je pracovný pomer dohodnutý najmenej v rozsahu polovice ustanoveného týždenného pracovného času a zamestnávateľ o príspevok písomne požiada.

Príspevok možno poskytnúť iba zamestnávateľovi, ktorým je obec, samosprávny kraj alebo právnická osoba, ktorej zakladateľom alebo zriaďovateľom je obec alebo samosprávny kraj.

Príspevok sa neposkytuje na zamestnávanie ZUoZ, na ktorého zamestnávanie bol na to isté obdobie poskytnutý príspevok podľa § 50, § 56a a § 60.

Mesačná výška príspevku je 80 % z CCP zamestnanca, najviac 60 % z CCP vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa príspevok poskytuje.

Príspevok sa poskytuje najviac počas deviatich kalendárnych mesiacov bez možnosti jeho opakovaného poskytovania na zamestnávanie toho istého zamestnanca počas obdobia dvoch rokov bezprostredne nasledujúcich po skončení pracovného pomeru.

* Schéma pomoci *deminimis* na podporu zamestnanosti „Schéma DM – 1/2007“.
* Schéma pomoci *deminimis* na podporu zamestnanosti „Schéma DM - 1/2014“.
* Schéma pomoci *deminimis* na podporu zamestnanosti „Schéma DM - 16/2014“.
* **Príspevok na vykonávanie absolventskej praxe podľa § 51 zákona o službách zamestnanosti**

Absolventská prax umožňuje získanie odborných zručností a praktických skúseností u zamestnávateľa, ktoré zodpovedajú dosiahnutému stupňu vzdelania absolventa školy v príslušnej skupine učebných odborov alebo študijných odborov, ktoré absolvent školy absolvoval počas vzdelávania na strednej alebo vysokej škole.

Absolventská prax sa môže vykonávať na základe uzatvorenej písomnej dohody o absolventskej praxi medzi absolventom školy vedeným v evidencii UoZ najmenej 1 mesiac a úradom a na základe uzatvorenej písomnej dohody medzi úradom a zamestnávateľom.

Absolventská prax sa vykonáva najmenej 3 mesiace a najviac 6 mesiacov, bez možnosti jej predĺženia a opakovaného vykonávania, v rozsahu 20 hodín týždenne.

Počas vykonávania absolventskej praxe **môže** úrad poskytnúť absolventovi školy paušálny príspevok vo výške 65% sumy životného minima pre jednu plnoletú fyzickú osobu mesačne, na úhradu jeho nevyhnutných osobných výdavkov spojených s vykonávaním absolventskej praxe. Zároveň úrad poskytuje absolventovi náhradu poistného na úrazové poistenie počas vykonávania absolventskej praxe.

Paušálny príspevok sa kráti za dni voľna, dni neprítomnosti na vykonávaní absolventskej praxez dôvodu jeho dočasnej PN alebo dôvodu OČR a za ďalšie dni neprítomnosti na absolventskej praxi.

* **Príspevok na aktivačnú činnosť formou menších obecných služieb pre obec alebo formou menších služieb pre samosprávny kraj podľa § 52 zákona o službách zamestnanosti**

Aktivačnú činnosť formou menších obecných služieb pre obec alebo formou menších služieb pre samosprávny kraj vykonáva dlhodobo nezamestnaný občan, ktorý je poberateľom dávky v hmotnej núdzi a príspevkov k dávke v hmotnej núdzi, v rozsahu najviac 20 hodín týždenne nepretržite najviac počas šiestich kalendárnych mesiacov, s možnosťou jej opakovaného vykonávania najviac počas ďalších dvanástich kalendárnych mesiacov.

Úrad poskytuje obci alebo samosprávnemu kraju príspevok, ktorý možno použiť na úhradu časti nákladov na osobné ochranné pracovné prostriedky, úrazové poistenie dlhodobo nezamestnaných občanov, časti nákladov na pracovné náradie a časti ďalších nákladov, ktoré súvisia s vykonávaním menších obecných služieb pre obec alebo menších služieb pre samosprávny kraj a na úhradu časti CCP zamestnanca, ktorý organizuje aktivačnú činnosť. Príspevok sa poskytuje na základe uzatvorenej písomnej dohody medzi úradom a obcou alebo medzi úradom a samosprávnym krajom.

Výšku príspevku, podmienky a dobu jeho poskytovania stanovuje zákon o službách zamestnanosti.

* **Príspevok na aktivačnú činnosť formou dobrovoľníckej služby podľa § 52a zákona o službách zamestnanosti**

Dobrovoľnícka služba je forma aktivácie UoZ vykonávaním dobrovoľníckej činnosti, ktorej cieľom je získanie praktických skúseností pre potreby trhu práce.

Počas vykonávania dobrovoľníckej služby úrad poskytuje UoZ paušálny príspevok vo výške sumy životného minima poskytovaného jednej plnoletej fyzickej osobe, na úhradu nevyhnutných výdavkov na stravovanie, ubytovanie a výdavkov na cestovné z miesta jeho trvalého pobytu alebo prechodného pobytu do miesta vykonávania dobrovoľníckej služby.

UoZ vykonáva dobrovoľnícku službu v rozsahu 20 hodín týždenne nepretržite najviac počas 6 kalendárnych mesiacov u právnickej alebo fyzickej osoby, ktorá svoju činnosť v niektorej z oblastí podľa § 52 ods. 1 zákona o službách zamestnanosti nevykonáva za účelom dosiahnutia zisku.

Úrad **môže** poskytnúť právnickej osobe alebo fyzickej osobe príspevok, ktorý možno použiť na úhradu časti nákladov potrebných na kvalifikované vykonávanie dobrovoľníckej služby a prevádzku dobrovoľníckej služby, na úrazové poistenie UoZ, na úhradu poplatku za doklad preukazujúci zdravotnú spôsobilosť UoZ, na úradu časti nákladov na osobné ochranné pracovné prostriedky, pracovné náradie a na úhradu časti CCP zamestnanca, ktorý organizuje dobrovoľnícku službu.

Výšku príspevku, podmienky a dobu jeho poskytovania stanovuje zákon o službách zamestnanosti.

* **Príspevok na dochádzku za prácou podľa § 53 zákona o službách zamestnanosti**

Príspevok sa poskytuje zamestnancovi, ktorý bol UoZ vedeným v evidencii UoZ najmenej tri mesiace a ktorý bol vyradený z evidencie UoZ podľa § 36 ods. 1 písm. a) zákona o službách zamestnanosti z dôvodu vzniku pracovného pomeru alebo obdobného pracovného vzťahu okrem pracovného pomeru podľa § 6 ods. 2 písm. a) zákona o službách zamestnanosti, ak o príspevok písomne požiada najneskôr do jedného mesiaca od nástupu do zamestnania. Príspevok sa môže opätovne poskytnúť po uplynutí dvoch rokov od ukončenia obdobia jeho poskytovania.

Príspevok sa poskytuje zamestnancovi najviac počas šiestich mesiacov od jeho nástupu do zamestnania.

Príspevok sa poskytuje na úhradu cestovných výdavkov na dopravu hromadnými dopravnými prostriedkami najviac v sume 135,00 EUR mesačne v závislosti od vzdialenosti miesta výkonu zamestnania od miesta trvalého pobytu alebo od miesta prechodného pobytu zamestnanca.

Príspevok sa neposkytuje zamestnancovi, ktorý dochádza z miesta trvalého pobytu alebo z miesta prechodného pobytu do miesta výkonu zamestnania uvedeného v pracovnej zmluve v rámci jednej obce.

Príspevok poskytuje úrad, v ktorého evidencií UoZ bol zamestnanec vedený, do 30 kalendárnych dní od preukázania trvania zamestnania.

* **Príspevok na presťahovanie za prácou podľa § 53a zákona o službách zamestnanosti**

Príspevok na presťahovanie za prácou je náhrada časti preukázaných výdavkov súvisiacich s presťahovaním UoZ z miesta jeho trvalého pobytu v súvislosti so získaním zamestnania vo výške najviac 1 327,76 EUR a ak miesto jeho nového trvalého pobytu na území Slovenskej republiky, do ktorého sa presťahoval v súvislosti so získaním zamestnania, je vzdialené od miesta pôvodného trvalého pobytu najmenej 50 km.

Výdavkami súvisiacimi s presťahovaním sú aj preukázané výdavky na prvé nájomné a na prvé platby súvisiace s užívaním bytu.

Poskytuje sa občanovi, ktorý bol UoZ, vedeným v evidencii UoZ najmenej 3 mesiace, a ktorý bol vyradený z evidencie UoZ podľa § 36 ods. 1 písm. a) zákona o službách zamestnanosti z dôvodu vzniku pracovného pomeru alebo obdobného pracovného vzťahu okrem pracovného pomeru podľa § 6 ods. 2 písm. a) zákona o službách zamestnanosti. Príspevok poskytuje úrad jednorazovo raz za dva roky.

* **Príspevok na zriadenie chránenej dielne alebo chráneného pracoviska podľa § 56 zákona o službách zamestnanosti**

Úrad **môže** poskytnúť príspevok zamestnávateľovi, ktorý na zriadené pracovné miesto v CHD alebo na CHP príjme do pracovného pomeru UoZ, ktorý je občanom so ZP, vedeného v evidencii UoZ najmenej 1 mesiac, ak zamestnávateľ o príspevok písomne požiada.

CHD a CHP stanovuje § 55 zákona o službách zamestnanosti.

Príspevok sa poskytuje na úhradu časti nákladov na zriadenie pracovného miesta pre občana so ZP v CHD/CHP, ktoré sú nevyhnutné na zabezpečenie vykonávania pracovnej činnosti občana so ZP a súvisia so zriadením tohto pracovného miesta.

Príspevok sa neposkytuje na úhradu časti CCP zamestnanca, ktorý je občanom so ZP, prijatým na zriadené pracovné miesto v CHD/CHP.

Výšku príspevku a podmienky jeho poskytovania stanovuje zákon o službách zamestnanosti.

Pracovné miesto v CHD alebo na CHP, na zriadenie ktorého bol poskytnutý príspevok, je zamestnávateľ povinný zachovať najmenej 2 roky.

Príspevok sa poskytuje v zmysle nasledovných schém pomoci:

* Schéma štátnej pomoci na podporu zamestnanosti „Schéma **ŠP - 3/2009**".
* Schéma pomoci deminimis na podporu zamestnanosti „Schéma **DM -1/2007**".
* Schéma pomoci *deminimis* na podporu zamestnanosti „Schéma **DM - 1/2014**“.
* Schéma pomoci *deminimis* na podporu zamestnanosti „Schéma **DM - 16/2014**“.
* **Príspevok na činnosť pracovného asistenta podľa § 59 zákona o službách zamestnanosti**

Úrad poskytne na základe písomnej žiadosti zamestnávateľovi, ktorý zamestnáva občana so ZP, alebo SZČO, ktorá je občanom so ZP, príspevok na činnosť pracovného asistenta, ak z druhu ZP a z vykonávanej pracovnej činnosti zamestnanca alebo SZČO vyplýva potreba pracovného asistenta.

Pracovný asistent je:

- zamestnanec, ktorý poskytuje pomoc zamestnancovi alebo zamestnancom, ktorí sú občanmi so ZP, pri vykonávaní zamestnania a osobných potrieb počas pracovného času,

* fyzická osoba, ktorá poskytuje pomoc SZČO, ktorá je občanom so ZP, pri prevádzkovaní alebo vykonávaní SZČ a pri vykonávaní osobných potrieb počas prevádzkovania alebo vykonávania SZČ.

Príspevok sa poskytuje mesačne na činnosť jedného pracovného asistenta najmenej vo výške 41% a najviac vo výške 70% CCP vypočítanej z priemernej mzdy zamestnanca v hospodárstve Slovenskej republiky za prvý až tretí štvrťrok kalendárneho roka, ktorý predchádza kalendárnemu roku, v ktorom sa uzatvára dohoda o poskytnutí príspevku.

Podmienky poskytovania príspevku stanovuje zákon o službách zamestnanosti.

Príspevok sa poskytuje v zmysle nasledovných schém pomoci:

* Schéma štátnej pomoci na podporu zamestnanosti „Schéma **ŠP - 3/2009**".
* Schéma pomoci deminimis na podporu zamestnanosti „Schéma **DM -1/2007**".
* Schéma pomoci *deminimis* na podporu zamestnanosti „Schéma **DM - 1/2014**“.
* Schéma pomoci *deminimis* na podporu zamestnanosti „Schéma **DM - 16/2014**“.
* **Príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov podľa § 60 zákona o službách zamestnanosti**

Príspevok na úhradu prevádzkových nákladov CHD a CHP a na úhradu nákladov na dopravu zamestnancov sa poskytuje právnickej osobe alebo fyzickej osobe, ak o tento príspevok písomne požiada najneskôr do konca prvého kalendárneho mesiaca štvrťroka nasledujúceho po štvrťroku, za ktorý príspevok žiada.

CHD a CHP stanovuje § 55 zákona o službách zamestnanosti

Prevádzkové náklady CHD alebo CHP, na ktorých úhradu sa poskytuje príspevok, sú definované v zákone o službách zamestnanosti.

Výšku príspevku a podmienky jeho poskytovania stanovuje zákon o službách zamestnanosti.

Úrad poskytne príspevok za príslušný štvrťrok do 60 kalendárnych dní odo dňa podania žiadosti o poskytnutie príspevku.

Príspevok sa poskytuje v zmysle nasledovných schém pomoci:

* Schéma štátnej pomoci na podporu zamestnanosti „Schéma **ŠP - 3/2009**".
* Schéma pomoci deminimis na podporu zamestnanosti „Schéma **DM -1/2007**".
* Schéma pomoci *deminimis* na podporu zamestnanosti „Schéma **DM - 1/2014**“.
* Schéma pomoci *deminimis* na podporu zamestnanosti „Schéma **DM - 16/2014**“.

**Aktivita 2: Poskytovanie príspevkov na rekvalifikáciu**

**Termín realizácie:** 10/2014 - 12/2015

**Cieľ aktivity:**

Zvýšiť predpoklady UoZ, resp. ZUoZ na uplatnenie sa na trhu práce podporou ich rekvalifikácie.

**Podrobný opis aktivity:**

Aktivita sa bude realizovať podľa § 54 ods. 1 písm. d) zákona o službách zamestnanosti.

**Rekvalifikáciou na účely tohto projektu** je príprava UoZ, resp. ZUoZ na uplatnenie sa na trhu práce s  cieľom nadobudnúť teoretické vedomosti a praktické schopnosti a zručnosti vo vzdelávacom kurze. Rekvalifikácia bude realizovaná na základe spolupráce UoZ, resp. ZUoZ, úradov a vzdelávacích inštitúcií (ďalej len „poskytovateľ rekvalifikácie“).

Akreditácia sa nevyžaduje pri vzdelávacích kurzoch zameraných na rozvoj komunikačných, počítačových, manažérskych, sociálnych, podnikateľských a jazykových kompetencií a pri vzdelávacích kurzoch na získanie praktických skúseností.

Rekvalifikáciu je možné absolvovať len na území Slovenskej republiky. Poskytovateľ rekvalifikácie bude akceptovaný len v prípade, ak má vydanú akreditáciu/osvedčenie/oprávnenie na vzdelávací kurz, resp. realizuje neakreditované vzdelávacie kurzy, v zmysle legislatívy platnej na území Slovenskej republiky.

Po absolvovaní rekvalifikácie budú úrady poskytovať UoZ, resp. ZUoZ príspevok na rekvalifikáciu v hodnote kurzovného, s využitím tzv. RE-PASov. **Súčasťou príspevku na rekvalifikáciu nie je** úhrada výdavkov na cestovné, stravovanie a ubytovanie UoZ v zmysle zákona č. 283/2002 Z. z. o cestovných náhradách v znení neskorších predpisov, ani žiadne ďalšie výdavky vynaložené na rekvalifikáciu. RE-PAS bude potvrdením pre poskytovateľa rekvalifikácie, že úrad poskytne UoZ, resp. ZUoZ príspevok na rekvalifikáciu, ktorú zrealizuje poskytovateľ vybranej rekvalifikácie.

**Základné pravidlá realizácie vzdelávacích kurzov/rekvalifikácie**

* Poskytovateľ rekvalifikácie začne realizovať vybranú rekvalifikáciu v termíne, ktorý uviedol v potvrdení poskytovateľa rekvalifikácie (je súčasťou požiadavky na rekvalifikáciu). Súčasťou potvrdenia poskytovateľa rekvalifikácie sú najmä údaje o požadovanej rekvalifikácii, vydanej akreditácii/osvedčenia/oprávnenia, celkovom rozsahu, cene na osobohodinu a celkovej maximálnej cene rekvalifikácie.
* Cenu na osobohodinu tvorí kurzovné, ktoré zahŕňa: odmenu lektora, prenájom priestorov s vybavením, vrátane energií a ostatnej réžie, nevyhnutné učebné pomôcky, prípravu, cestovné, stravné a ubytovanie pre lektora, občerstvenie  UoZ resp. ZUoZ a prípadne iné typy výdavkov bezprostredne súvisiacich s rekvalifikáciou. Celková cena na osobohodinu rekvalifikácie nezahŕňa cestovné, stravné a ubytovanie  UoZ, resp. ZUoZ. V prípade, ak sa vyžaduje absolvovanie záverečnej skúšky, ktorá je spoplatnená a  ktorá bola zahrnutá do ceny na osobohodinu, nie je možné navyšovať predpokladanú maximálnu cenu kurzovného v prípade, ak UoZ, resp. ZUoZ nezložil záverečnú skúšku v riadnom termíne a z toho dôvodu ju bude opakovať. Po ukončení rekvalifikácie poskytovateľ rekvalifikácie vystaví UoZ, resp. ZUoZ osvedčenie, resp. certifikát (pri akreditovaných kurzoch) o  absolvovaní rekvalifikácie.
* Po ukončení rekvalifikácie poskytovateľ rekvalifikácie vystaví UoZ, resp. ZUoZ faktúru, resp. iný relevantný účtovný doklad za zrealizovanú rekvalifikáciu, najneskôr do 10 kalendárnych dní od ukončenia rekvalifikácie.
* Poskytovateľ rekvalifikácie akceptuje, že úrad uhradí UoZ, resp. ZUoZ príspevok na rekvalifikáciu na účet uvedený na faktúre, resp. inom relevantnom účtovnom doklade, do 15 kalendárnych dní od doručenia tohto dokumentu úradu. Posledný termín predloženia faktúry, resp. iného relevantného účtovného dokladu na úrad je 15. 12. 2015. Po tomto termíne nebude možné zo strany úradu tieto doklady akceptovať a uhradiť UoZ, resp. ZUoZ príspevok na rekvalifikáciu.

**Úrad uhradí UoZ, resp. ZUoZ príspevok na rekvalifikáciu len v prípade ak:**

* + je UoZ, resp. ZUoZ vedený v evidencii UoZ počas celej doby realizácie rekvalifikácie,
  + UoZ, resp. ZUoZ úspešne ukončí rekvalifikáciu.

**Úrad uhradí UoZ, resp. ZUoZ príspevok na rekvalifikáciu v alikvotnej výške za absolvovanú časť rekvalifikácie ak:**

* + UoZ, resp. ZUoZ nedokončí vybranú rekvalifikáciu z vážnych dôvodov (zdravotných, rodinných alebo osobných dôvodov).

**Vážnosť dôvodov neukončenia vybranej rekvalifikácie posudzuje úrad**. Za vážny zdravotný dôvod sa považuje taký zdravotný stav UoZ, resp. ZUoZ, ktorý je posúdený podľa § 19 ods. 1 písm. b) zákona o službách zamestnanosti ako nevyhovujúci na ďalšiu účasť na aktivitách rekvalifikácie, za vážny rodinný dôvod sa považuje najmä, ak miesto výkonu zamestnania a povaha zamestnania manžela/-ky, alebo ak miesto konania rekvalifikácie neumožňujú zabezpečiť sprevádzanie dieťaťa do desiatich rokov veku do predškolského zariadenia alebo do školy, za vážny osobný dôvod sa považuje najmä zdravotný stav blízkych osôb, ktorý vyžaduje osobnú celodennú opateru UoZ, resp. ZUoZ o takéto osoby.

V prípade nedodržania vyššie uvedených základných pravidiel realizácie kurzov **stratí RE-PAS vystavený k príslušnej rekvalifikácii platnosť a príspevok na rekvalifikáciu úrad UoZ, resp. ZUoZ neposkytne.**

Ak  UoZ, resp. ZUoZ predčasne ukončí rekvalifikáciu bez vážnych dôvodov, úrad ho vyradí z evidencie UoZ pre nespoluprácu podľa § 36 ods. 2 písm. b) zákona o službách zamestnanosti.

**Postupy realizácie aktivity**

UoZ, resp. ZUoZ si z verejne dostupných vzdelávacích kurzov vyberie konkrétnu rekvalifikáciu, o ktorú má záujem. Následne predloží úradu požiadavku na vybranú rekvalifikáciu na predpísanom formulári.

Po predložení požiadavky na rekvalifikáciu úrad požiadavku na rekvalifikáciu posúdi, keďže na uplatnenie príspevku nie je právny nárok. Pri posudzovaní vybranej rekvalifikácie budú úrady skúmať najmä zdôvodnenie vybraného typu rekvalifikácie samotným klientom a predstavu klienta o budúcom uplatnení sa na trhu práce. Súčasťou posúdenia úradom je aj **zhodnotenie efektívnosti a účelnosti** požadovanej rekvalifikácie **so zohľadnením potrieb trhu práce** a preverenie, či suma uvedená na potvrdení poskytovateľa rekvalifikácie zodpovedá obvyklým cenám v danom čase a mieste a či spĺňa maximálne ceny uvedené v Usmernení Riadiaceho orgánu č. N3/2007 v platnom znení.

**Bez splnenia týchto základných podmienok úrad požiadavku na vybranú rekvalifikáciu neschváli.**

Ak úrad požiadavku na vybranú rekvalifikáciu schváli, uzatvorí s UoZ, resp. ZUoZ dohodu o úhrade príspevku na rekvalifikáciu, maximálne v hodnote kurzovného uvedeného v potvrdení poskytovateľa rekvalifikácie. Prílohou k dohode o úhrade príspevku na rekvalifikáciu je RE-PAS, ktorý vystaví úrad a ktorý  UoZ, resp. ZUoZ predloží poskytovateľovi rekvalifikácie pred začiatkom rekvalifikácie. Na základe RE-PASu bude poskytovateľ rekvalifikácie informovaný, že úrad uzatvoril s UoZ, resp. ZUoZ dohodu o úhrade príspevku na rekvalifikáciu.

V rámci zabezpečenia efektívneho, hospodárneho a účelného čerpania finančných prostriedkov bude na jednotlivých úradoch nastavený kontrolný mechanizmus zaraďovania jednotlivých UoZ, resp. ZUoZ do projektu. V rámci informačného systému ISSZ budú úrady preverovať či vybranému UoZ, resp. ZUoZ v priebehu predchádzajúcich 5 rokov úrad nezabezpečil rovnaké vzdelávanie a prípravu pre trh práce v zmysle § 46 ods. 4, resp. v zmysle § 46 ods. 7 zákona o službách zamestnanosti. **V záujme efektívnej implementácie budú úrady prihliadať pri schvaľovaní požiadaviek na účelnosť rekvalifikácie vzhľadom na uplatnenie UoZ, resp. ZUoZ na trhu práce** tak, aby boli dodržané monitorovacie ukazovatele projektu.

Podrobné postupy a pravidlá pre realizáciu uvedenej aktivity budú spracované do internej normy Ústredia.

1. **Realizačná fáza**

*Predkladanie požiadaviek na vybrané rekvalifikácie a ich posudzovanie úradom*

T: 09/2014 – 11/2015

(do vyčerpania alokovaných finančných prostriedkov, resp. do ukončenia projektu)

*Uzatváranie dohôd o poskytnutí príspevku*

T: 10/2014 – 11/2015

(do vyčerpania alokovaných finančných prostriedkov, resp. do ukončenia projektu)

*Realizácia rekvalifikácie*

T: 10/2014 - 11/2015

*Úhrada príspevkov*

T: 12/2014 - 12/2015

1. **Ukončenie projektu**

T: 12/2015

**Posudzovanie žiadostí o poskytnutie príspevku na ktoré nie je právny nárok**

Posudzovanie žiadosti o poskytnutie príspevku, na ktorý nie je právny nárok, je v pôsobnosti **výboru pre otázky zamestnanosti s výnimkou § 46 ods. 4, §46 ods. 7, § 51 a §54 zákona o službách zamestnanosti, nakoľko do výboru pre otázky zamestnanosti sa predkladajú iba žiadosti fyzických a právnických osôb. V rámci uvedených §§ ide o žiadosti UoZ**. Výbor má 11 členov, z toho troch zástupcov úradu pričom jeden z nich je riaditeľ úradu, dvoch zástupcov samosprávneho kraja, do ktorého územného obvodu úrad patrí, dvoch zástupcov miest a obcí, dvoch zástupcov zamestnávateľov pôsobiacich v územnom obvode úradu a dvoch zástupcov odborových organizácií pôsobiacich v územnom obvode úradu.

Výbor pre otázky zamestnanosti posudzuje žiadosti **podľa kritérií** vypracovaných Ústredím a schválených MPSVR SR.

***Deliaca línia:***

V prípade NP „Vybrané aktívne opatrenia na trhu práce v rámci SR bez BSK – 4“ (ďalej len NP VAOTP SR - 4), je ukončené záväzkovanie obligatórnych AOTP (§§ 52, 53, 53a, 59 a 60) ako aj fakultatívnych AOTP (§§ 49, 50, 50j, 51, 52a, 53b, 56, 56a, 57) k 31.05.2014. Do 30.06.2014 sa §§ 43, 44, 46, 48, 48a zákona o službách zamestnanosti realizovali prostredníctvom NP III-2/A a NP III-2/B, realizácia kurzov bola ukončená k 31.05.2014.

Od 01.06.2014 nie je možné v rámci NP VAOTP SR – 4 uzatvárať nové dohody, resp. vytvárať ďalšie záväzky. V rámci NP VAOTP –4prebieha už len dofinancovanie vytvorených záväzkov na obligatórne aj fakultatívne AOTP. Od 01.06.2014 nie je možné realizovať kurzy prostredníctvom NP III-2/A a NP III-2/B, dňom 30.06.2014 bola realizácia NP III-2/A a NP III-2/B ukončená.

Začiatok realizácie vybraných obligatórnych AOTP a vybraných fakultatívnych AOTP v rámci NPVAOTP SR - 5bude oznámené RO aj úradom osobitnými listami.

**Deliaca línia je vymedzená dátumom ukončenia záväzkovania NP VAOTP SR- 4, čím sa vylúči duplicita a možné prekrývanie výdavkov.**

V prípade jednotlivých AOTP, ktoré sú realizované aj v rámci iných národných projektov, je deliaca línia zabezpečená uvedením názvu príslušného národného projektu v dohode, resp. oznámení o poskytnutí príspevku, čím sa vylúči duplicita a možné prekrývanie výdavkov.

Príspevky budú poskytované v súlade so zákonom o službách zamestnanosti v platnom znení a v zmysle platných interných noriem pre zabezpečenie realizácie príslušných aktívnych opatrení na trhu práce, ktoré podrobne popisujú postup pre realizáciu predmetného AOTP.

|  |  |  |  |
| --- | --- | --- | --- |
| ***AOTP*** | ***Začiatok oprávneného obdobia na záväzkovanie finančných prostriedkov*** | ***Koniec oprávneného obdobia na záväzkovanie finančných prostriedkov*** | ***Dofinancovanie do*** |
| *43* | *01.06.2014* | *30.11.2015* | *12/2015* |
| *46* | *01.06.2014* | *30.11.2015* | *12/2015* |
| *50j* | *01.06.2014* | *31.12.2014* | *11/2015* |
| *51* | *01.06.2014* | *31.03.2015* | *11/2015* |
| *52* | *01.06.2014* | *31.12.2014* | *11/2015* |
| *52a* | *01.06.2014* | *31.03.2015* | *11/2015* |
| *53* | *01.06.2014* | *31.12.2014* | *11/2015* |
| *53a* | *01.06.2014* | *31.12.2014* | *11/2015* |
| *54* | *01.10.2014* | *30.11.2015* | *12/2015* |
| *56* | *01.06.2014* | *31.03.2015* | *11/2015* |
| *59* | *01.06.2014* | *30.09.2014* | *11/2015* |
| *60* | *01.06.2014* | *30.09.2015* | *11/2015* |

**Podrobný popis podporných aktivít (riadenie, publicita a informovanosť)**

**Nepriame výdavky** (Aktivita: Riadenie projektu a Aktivita: Publicita a informovanosť) budú uplatnené **paušálnou sadzbou 2,25 % z priamych výdavkov** a nebudú sa preukazovať účtovnými dokladmi, ani inou podpornou dokumentáciou. Uplatnenie spôsobu paušálnej sadzby nepriamych výdavkov prijímateľa neoslobodzuje od povinnosti dodržiavať legislatívu SR a EK riadne viesť účtovnú evidenciu o týchto výdavkoch.

**Uplatnenie nepriamych oprávnených výdavkov projektu paušálnou sadzbou sa uskutoční formou žiadosti o platbu** a to spôsobom podľa platnej verzie Systému finančného riadenia štrukturálnych fondov a Kohézneho fondu a vecne príslušných usmernení Ministerstva financií Slovenskej republiky a RO.

V zmysle návrhu RO „*Uplatňovanie paušálnej výšky nepriamych výdavkov projektu v zmysle čl. 11 ods. 3 písm. b) Nariadenia Európskeho parlamentu a Rady (ES) č. 1081/2006 a v zmysle § 12 ods. 4 zákona č. 528/2008 Z. z. v znení neskorších predpisov v podmienkach Operačného programu Zamestnanosť a sociálna inklúzia v programovom období 2007 – 2013 v rámci národných projektov zameraných na aktívnu politiku trhu práce v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov“* **na nepriame výdavky uplatňované paušálnou sadzbou môže byť poskytnutá zálohová platba, pokiaľ písomné vyzvanie, resp. zmluva o poskytnutí NFP neobmedzí** projektu **uplatniť systém zálohových platieb.**

Riadenie projektu

Riadenie projektu bude zabezpečované v súlade so zmluvou o poskytnutí NFP na realizáciu národného projektu medzi RO a ústredím a medzi ústredím a úradmi. Ústredie bude metodicky usmerňovať úrady pri zabezpečovaní realizácie národného projektu. Príspevky konečným užívateľom budú poskytovať úrady.

Nákup tovaru a služieb, ktoré súvisia s administratívnym a technickým zabezpečením realizácie národného projektu od vybraného dodávateľa budú zabezpečovať Ústredie a úrady.

Publicita a informovanosť

Publicita a informovanosť bude zabezpečená počas celého obdobia trvania realizácie národného projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.

V zmysle Manuálu pre informovanosť a publicitu bude publicita národného projektu realizovaná prostredníctvom povinných a dobrovoľných komunikačných ciest, konkrétne cez informačné materiály, propagačné predmety a informačné médiá. Prostredníctvom nich bude prijímateľ informovať účastníkov národného projektu ako aj širokú verejnosť, že aktivity, ktoré sa realizujú v rámci národného projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF. Všetky aktivity spojené s publicitou, informovanosťou a zverejňovaním informácií na webových stránkach budú dostupné aj v prístupnej forme.

**Plagáty** budú obsahovať všetky potrebné informácie týkajúce sa spolufinancovania ESF, logo ESF,  logo OP ZaSI. Plagáty budú umiestnené na budovách a v miestnostiach inštitúcií, ktoré vykonávajú aktivity projektu spolufinancované z ESF. Informácie o projekte budú vyhotovené  za účelom informovania cieľových skupín projektu a budú dostupné i na [www.upsvar.sk](http://www.upsvar.sk).

**Samolepky** budú slúžiť na povinné označovanie dlhodobého majetku a spotrebného materiálu zakúpeného z finančných prostriedkov národného projektu.

Zviditeľnenie účasti EÚ pri realizácii aktivít bude zabezpečené i **tlačovou správou**, ktorá bude na začiatku realizácie projektu zaslaná informačnému médiu na zverejnenie a zároveň bude dostupná i na [www.upsvar.sk](http://www.upsvar.sk).

Vo vzťahu k výstupom národného projektu sa viaže výroba **záverečnej brožúry** o dosiahnutých výsledkoch implementácie projektu, ktorá bude dostupná na ústredí ako aj všetkých úradoch, ktoré budú do národného projektu zapojené.

Publicita bude centrálne zabezpečovaná a koordinovaná ústredím.